# Wespe

| Sd. Kfz. 124 *Wespe* |
| --- |
| *Wespe* ved Deutsches Panzermuseum i Munster, Tyskland |
| Type | Selvdrevet artilleri |
| Også kalt | *Leichte Feldhaubitze 18/2 auf Fahrgestell Panzerkampfwagen II (Sf.)* |
| Mannskap | 5 (kommandør, fører og tre skyttere) |
| Moderfirma | Famo-Ursus |
| Tekniske data |
| Lengde | 4810  |
| Bredde | 2280  |
| Høyde | 2300  |
| Toppfart | 40 km/t |
| Motor | Sekssylindret Maybach bensindreven HL 62 TR  |
| Motoreffekt | 103 kW 138 hk |
| Hjuloppheng | bladfjær |
| Vekt | 1100 kg |
| Hovedbestykning |
| Maks rekkevidde | 220 |
| Annet |
| Hovedbestykning | 1 x 10,5 cm leFH 18/2 L/28 med 40 runder |
| Pansring | 5 – 30 mm |
|

---

Wespe på Commons |

**Sd. Kfz. 124 *Wespe (tysk for «veps»), også kjent som Leichte Feldhaubitze 18/2 auf Fahrgestell Panzerkampfwagen II (Sf.), var et tysk selvdrevet artilleri, utviklet og brukt under andre verdenskrig. Den ble basert på et modifisert Panzer II-chassis.

## Utvikling

I 1940, under slaget om Frankrike, ble det tydelig at mellomstridsvognen til de tyske styrkene, Panzer II, ikke passet som en hovedstridsvogn. På tross av å være mekanisk pålitelig var den underbevæpnet og for lite pansret. Chassiset derimot viste seg å være brukbar for å gi mobilitet til 10,5 cm felthaubitsen. Eksisterende chassis ble omgjort til selvdrevne artillerikjøretøy, slik som det ble gjort med Marder II, som var en konvertering designet for å gi mobilitet til PaK 40/7,5 cm antistridsvognkanon.

*Wespe*s design ble gjort av Alkett, og ble basert på Panzer II *Ausf. F*-chassis. Alkett hadde tidligere arbeidet med Alfred Becker for å konvertere erobrede franske panserkjøretøy til selvdrevne artilleristykker. Blant andre modifikasjoner til Panzer II ble motoren flyttet fremover, og chassiset ble litt forlenget for å gi nok plass til den bakmonterte 10,5 cm leFH 18 haubitsen. Overbygget var lett pansret, med 10 mm panser (nok til å beskytte mot lett ild) og var åpen på toppen og bak. Kjøretøyet ble produsert av FAMOs Ursusfabrikk i Warszawa.

*Wespe* var i produksjon fra februar 1943 til juni 1944, da sovjetiske styrker nærmet seg grensen. Innen den tid hadde 676 blitt produsert. I tillegg ble 159 modifisert for å tjenestegjøre som mobile artilleriammunisjonbærere.

## Kamphistorie

Et batteri av *Wespe* selvdrevne haubits støtter tyske styrker under slaget ved Kursk.
Et batteri av et *Wespe* haubits passerer gjennom en by i Sør-Russland.
*Wespe* opplevde kamphandling først i 1943 på Østfronten. Den viste seg å være veldig vellykket, og Adolf Hitler beordret at all produksjon av Panzer II-chassis skulle kun brukes i produksjonen av Wespe; dermed måtte andre prosjekter opphøre, som Marder II.[*trenger referanse*]

Kjøretøyene ble allokert til pansrede artilleribataljoner (*Panzerartillerie Abteilungen*) i panserdivisjoner, sammen med tyngre Hummel selvdrevet artilleri. *Wespe* ga større mobilitet i artilleriformasjonene i panserdivisjonene.

*Wespe* var veldig populær blant mannskapene grunnet sin store bevegelighet og store manøvreringsevne.[*trenger referanse*]

## Overlevende kjøretøy

* Én ved Deutsches Panzermuseum i Münster i Tyskland
* Én ved Musée des Blindés i Saumuri Frankrike
* Én ved Kubinka stridsvognmuseum i Russland
* Ved *Musée Mémorial de la Bataille de Normandie* i Bayeux i Frankrike, er en ødelagt Wespe inkludert i et diorama som viser slaget om Falaislommen. Kjøretøyet på utstilling ble faktisk ødelagt i Falaiselommen i august 1944.
* En kopi, opprinnelig laget for filmen *A Bridge Too Far*, er på ustilling ved Auto & Technik Museum Sinsheim

En ødelagt *Wespe* i Normandie, 1944.
## Referanser

## Eksterne lenker

* *Achtung Panzer!* Arkivert 25. februar 2007 hos Wayback Machine.
* *Surviving Panzer II tanks* - A PDF file presenting the Panzer II tanks (PzKpfw. II, Luchs, Wespe, Marder II tanks) still existing in the world
* *Tanks Encyclopedia - «Wespe»*